open-index/open-wikipedia-markdown huggingface dataset:
Perdicinos

[miniatura|240px|[Perdiz charrela (*Perdix perdix*).]]
A dos **perdicinos** (*Perdicinae*) é unha subfamilia de aves da orde dos galiformes e familia dos fasiánidos, que inclúe numerosas especies, como as perdices, os paspallases, francolíns (*Francolinus* sp.), que se direnencian doutras galiformes entre outras cousas, por non teren esporóns.

Forman nun grupo de aves non migratorias de tamaño de mediano a pequeno, propias do Vello Mundo, distribiuídas por Europa, Asia, África e o Oriente Medio, que se alimentan de sementes e aniñan no solo.

A subfamilia inclúe moitas das aves de caza máis estimadas.

## Taxonomía 
### Descrición 
A subfamilia foi descrita en 1821 polo naturalista estadounidense Thomas Horsfield, aínda que algúns autores atribúen a súa descrición a Bonaparte en 1838.

### Etimoloxía 
O nome *Perdicinae* está formado sobre a raíz *Perdic-*, do xenitivo do nome do seu xénero tipo, *Perdix* (do latín *perdix, -īcis*, 'perdiz', coa adición do sufixo do latín científico *-inae*, propio dos nomes das subfamilias de animais.

### Xéneros 
Na actualidade, de acordo coa clasificación do Sistema Integrado de Información Taxonómica, recoñécense dentro da subfamilia os vinte e dous xéneros seguintes:

'*Subfamilia *Perdicinae'''* Horsfield, 1821

* *Alectoris* Kaup, 1829
* *Ammoperdix* Gould, 1851
* *Anurophasis* Oort, 1910
* *Arborophila* Hodgson, 1837
* *Bambusicola* Gould, 1863
* *Caloperdix* Blyth, 1861
* *Coturnix* Bonnaterre, 1791
* *Francolinus* Stephens, 1819
* *Galloperdix* Blyth, 1845
* *Haematortyx* Sharpe, 1879
* *Lerwa* Hodgson, 1837
* *Margaroperdix* Reichenbach, 1853
* *Melanoperdix* Jerdon, 1864
* *Ophrysia* Bonaparte, 1856
* *Perdicula* Hodgson, 1837
* *Perdix* Brisson, 1760
* *Ptilopachus* Swainson, 1837 1
* *Rhizothera* G. R. Gray, 1841
* *Rollulus* Bonnaterre, 1791
* *Tetraogallus* J. E. Gray, 1832
* *Tetraophasis* Elliot, 1871
* *Xenoperdix* Dinesen, Lehmberg, Svendsen, Hansen & Fjeldsa, 1994

**1** Cómpre sinalar que na actualidade este xénero está integrado na familia dos odontofóridos, subfamilia dos ptilopaquinos,

## Notas 
## Véxase tamén 
### Bibliografía 
* McGowan, P. J. K. (1994): "Family Phasianidae (Pheasants and Partridges)". En: del Hoyo, J.; Elliot, A.; Sargatal, J. "New World Vultures to Guineafowl". *Handbook of the Birds of the World. 2''. Barcelona: Lynx Edicions. ISBN 84-8733-415-6.
* Johnsgard, P. A. (1999): The Pheasants of the World. 2nd ed. Oxford, UK: Oxford University Press. ISBN 978-1-5609-8839-7.
* Johnsgard, P. A. (1988): The Quails, Partridges, and Francolins of the World. Oxford, UK: Oxford University Press. ISBN 978-0-1985-7193-3.

### Outros artigos 
* Galiformes 
* Fasiánidos

### Ligazóns externas 
* Perdicinae na ADW.
Anton Reichenow

**Anton Reichenow**, nado o 1 de agosto de 1847 en Charlottenburg, un barrio de Berlín, e finado o 6 de xullo de 1941 en Hamburgo, foi un ornitólogo alemán.

## Traxectoria 
Reichenow traballou no Museo de Humboldt de 1874 a 1921. Foi un experto en aves africanas, e participou nunha expedición á África Oriental entre 1872 e 1873.

Escribiu *Die Vogel Africas* (1900-1905) e *Die Vogel der Bismarckinseln* (1899). Foi o editor do *Journal für Ornithologie* de 1894 a 1921.

## Outras publicacións 
* *Die Negervölker in Kamerun*. Berlin, 1873
* *Vogelbilder aus fernen Zonen - Abbildungen und Beschreibungen der Papageien*. Verlag von Theodor Fischer, Kassel, 1878-1883
* *Die deutsche Kolonie Kamerun*. Berlin, 1884
* *Die Vogelwelt von Kamerun*. 1890-1892
* *Die Vogelfauna der Umgegend von Bismarckburg*. 1893
* *Die Vögel Deutsch-Ostafrikas*. Berlin, 1894
* *Vögel des Weltmeeres*. 1908
* *Die Vögelfauna des mittelafrikanischen Seengebiets*. Leipzig, 1911
* *Die ornithologischen Sammlungen der zoologischbotanischen Kamerunexpedition*. Berlin, 1911
* *Die Kennzeichen der Vögel Deutschlands*. Verlag Neumann, 1902
* *Die Vögel. Handbuch der systematischen Ornithologie*. Stuttgart, 1913

## Abreviatura 
A abreviatura **Reicchenow** emprégase para recoñecer a  como autoridade na descrición e taxonomía en zooloxía.

## Véxase tamén
Okay Yokuşlu

**Okay Yokuşlu**, nado en Konak, Esmirna, o 9 de marzo de 1994, é un futbolista turco. Xoga de centrocampista e o seu equipo actual é o Getafe CF da Liga Santander.

## Traxectoria 
O 15 de xuño de 2017 anunciouse a súa fichaxe polo Celta de Vigo por cinco tempadas.

## Notas 
## Véxase tamén 
### Ligazóns externas 
*Datos do xogador en UEFA.com
Thermoproteales

As **Thermoproteales** son unha orde de arqueas da clase Thermoprotei. Son os únicos organismos que carecen da proteína SSB, e no seu lugar teñen a proteína ThermoDBP. 
Os xenes de ARNr destes organismos conteñen múltiples intróns, os cales poden ser xenes codificantes de endonucleases homing, e a súa presenza pode afectar a unión dos cebadores do ARNr 16S "universal" usados a miúdo en estudos de secuenciación.

## Notas 
## Véxase tamén 
### Revistas científicas 
* 
* 
* 
* 
* 
* 
* 

### Libros científicos 
*
Norwegian Long Haul

[miniatura|275px|[Boeing 787 de Norwegian Long Haul]]

**Norwegian Long Haul** é unha aeroliña subsidiaria de Norwegian. 
Creado o 1 de xaneiro de 2012, opera voos a Europa, Asia e os Estados Unidos cunha frota Boeing 787. A empresa está rexistrada en Dublín e ten a súa sede en Bærum.

## Frota 

## Notas 
## Véxase tamén 
### Ligazóns externas 
*Páxina da aeroliña
Herminia Pernas Oroza

**Herminia Pernas Oroza**, nada en Burela en 1967, é unha historiadora galega.

## Traxectoria 
É doutora en Historia pola Universidade de Santiago de Compostela e profesora de ensino medio.

Desde 2020 é a cronista oficial de Burela.

Foi recoñecida co Premio Xohana Torres.

## Obra 
*
*

## Notas
Serrana Rial García

**Serrana Mercedes Rial García**, nada en 1957 e finada o 19 de marzo de 2012, foi unha historiadora galega.

## Traxectoria 
Doutorouse en Historia pola Universidade de Santiago de Compostela, e especializouse na Idade Moderna.

## Obra 
**Las mujeres en la economía urbana del Antiguo Régime: Santiago durante el siglo XVIII*, A Coruña, 1995
**El trabajo de las mujeres en el campo en la Galicia moderna*, Madrid, 2005
**Las mujeres de las comunidades marítimas de Galicia durante la época moderna: una biografía colectiva*, Alcalá, 2004
**O traballo das mulleres na Galicia rural do Antigo Réxime*, Santiago, 2009
**Historia das Mulleres en Galicia: Idade Moderna* en colaboración con Ofelia Rey Castelao

## Premios 
*Premio Xohana Torres, do Concello de Santiago en 1993 e 2008
*Premio de investigación da Deputación Provincial de Pontevedra, 2008
*Premio da Asociación de Historia Social e a Asociación Española de Historia de las Mujeres
*Premio María Isidra Guzmán, convocado polo Concello de Alcalá de Henares.
Premio Xohana Torres

O **Premio Xohana Torres** é un premio outorgado polo Concello de Santiago de Compostela que honra a figura de Xohana Torres e procura recuperar a memoria histórica das mulleres de Santiago de Compostela. Ten dotación económica.

## Traxectoria 
Comezou a convocarse no ano 1993, inicialmente na modalidade de investigación, en 2009 e 2010 reorientouse cara ao ensaio, deixou de convocarse entre os anos 2011 e 2015 e recuperouse no ano 2016, orientándoo á recuperación da memoria histórica das mulleres de Santiago de Compostela.

## Traballos galardoados 
* 2017 - *Corpos exorbitantes. Rosalía de Castro, tradutora feminista en diálogo con Erín Moure* - María Reimóndez
*2019 - *Xohana Torres, da viúva de vivo á muller navegante -* Ana Garrido González
*2020 - Rosa María Taboada Rey, *Na procura da lus na modalidade na modalidade de creación audiovisual.*
*2023 - Montse Fajardo, *Caídas. Achegamento ao Patronato de protección da muller en Galicia.*

## Notas 
## Véxase tamén 
### Ligazóns externas 
* Bases do Premio
Luis de Arce Parga

**Luis de Arce Parga**, finado en Chantada o 31 de agosto de 1900, foi un político galego.

## Traxectoria 
Foi elixido alcalde de Chantada en xaneiro de 1890. Volveu ser alcalde de Chantada anos despois. Foi deputado provincial por Chantada.

## Notas
Luís Campo Fernández

**Luís Campo Fernández**, nado en Chantada en 1907 e finado en Lugo o 11 de setembro de 1985, foi un avogado, político e historiador galego.

## Traxectoria 
Estudou dereito na Universidade de Santiago de Compostela. Logo do golpe de Estado do 18 de xullo de 1936 foi nomeado presidente da Comisión Xestora de Chantada o 26 de xullo. Cesou en outubro. Foi xuíz de Chantada (1939). Volveu ser nomeado alcalde o 11 de agosto de 1944 e cesou en abril de 1949. En 1954 foi nomeado fiscal comarcal de Lalín, Rodeiro e Silleda. Despois exerceu como fiscal Monforte e na Audiencia Provincial de Ourense. Afeccionado á historia, publicou en *El Progreso* unha serie de 14 artigos sobre casas fidalgas titulada 'Alrededores de una Vieja Casa de Chantada', e escribiu varios libros sobre a comarca de Chantada. Finou en Lugo o 11 de setembro de 1985

## Obras 
* *Historia del priorato del Monasterio de San Salvador de Asma*.
* *Genealogía y heráldica de la casa de Basán Grande y del Pazo de la Penachá*, 1973.
* *Casas hidalgas de Saviñao, Chantada y de otras tierras*, 1979.

## Recoñecementos 
Unha rúa de Chantada leva o seu nome.

## Notas 
## Véxase tamén 
### Ligazóns externas 
* Relación de alcaldes y presidentes de gestoras municipales que figuran en los libros de actas del Ayuntamiento de Chantada en el período de 1901-2011
Sierra Maestra

A **Sierra Maestra** é unha cadea montañosa situada na rexión suroriental de Cuba principalmente nas provincias de Granma e Santiago de Cuba.

O seu punto máis alto é o Pico Turquino con 1974 msnm o cal se sitúa no corazón da Serra.
## Descrición 
miniatura|Os fieitos arborescentes abundan neste territorio: Compárese a altura destes coa estatura das persoas na imaxe.|alt=|esquerdaminiatura|A *Gran Piedra* na Sierra Maestra.|alt=|esquerdaesquerda|miniatura|Fervenza en río Brazo de Buey, Sierra Maestra.Esta serra constitúe a maior cordilleira do país con forma dun verde bastión que bordea a costa sur oriental de Cuba desde Cabo Cruz até a baía de Guantánamo, ten ao redor de 250 km de longo por 35 de ancho. A súa altura media está entre os 300 e 1500 msnm, tamén o Pico Cuba destácase pola súa altura con 1872 m e o Pico Suecia, con 1734 msnm.

A Sierra Maestra é un dos escenarios naturais máis destacados de toda Cuba. Nela atópanse magníficos parques naturais como o Parque Pico Turquino, Parque Desembarco do Granma, Parque Santo Domingo-la Sierrita ou o Parque Marea del Portillo. Isto fai que a Sierra Maestra sexa un gran destino ecoturístico na Illa de Cuba. En 1980 unha parte foi declarada parque nacional.
## Valor natural 
miniatura|350x350px|Mapa de Cuba.
Entre os atractivos naturais de Sierra Mestra atópase a *Gran Piedra*, unha roca de 70 000 toneladas situada a 1225 metros de altura. Trátase da terceira roca máis grande do mundo e atópase rexistrada no Libro Guinness dos Récords.

## Véxase tamén 
### Ligazóns externas 
*Wikimedia Commons alberga unha categoría multimedia sobre **Sierra Maestra**.

## Notas
Randy Wittman

**Randy Scott Wittman**, nado en Indianápolis, Indiana, o 21 de outubro de 1959 é un ex xogador e adestrador profesional estadounidense de baloncesto.

## Traxectoria profesional 
### Xogador 
Wittman foi seleccionado na 22ª posición do Draft da NBA de 1983 polos Washington Bullets. Nunca chegou a xogar cos Bullets xa que foi traspasado ós Atlanta Hawks. Xogou a maior parte da súa carreira coma xogador nos Hawks, antes de xogar unha pequena etapa nos Sacramento Kings.

Tras xogar tres anos nos Indiana Pacers, retirouse tras a tempada 1991-92. Durante a súa etapa coma xogador, Wittman acadou 7.4 puntos, 1.1 rebotes e 2.2 asistencias por encontro

### Adestrador 
En 1992 comezou a súa etapa coma adestrador, e foi asistente dos Indiana Pacers, Dallas Mavericks e Minnesota Timberwolves antes do seu primeiro traballo coma adestrador principal nos Cleveland Cavaliers. Estivo dúas tempadas en Cleveland nas que tivo un récord de 62-102.

O 4 de xuño de 2012, Wittman converteuse no adestrador principal dos Washington Wizards tras o despido de Flip Saunders. Os Wizards despediron a Wittman o 13 de abril de 2016 tras non conseguir a clasificación para os Playoffs.

## Notas 
## Véxase tamén 
### Ligazóns externas 
* Perfil coma adestrador en NBA.com 
* Estatísticas coma xogador en Basketball-Reference.com  
* Estatísticas coma adestrador en Basketball-Reference.com
Emperador (peixe)

O **emperador** (*Luvarus imperialis*), única especie do xénero ***Luvarus*** que á súa vez é o único encadrado na familia **Luvaridae**, é un peixe mariño da orde Perciformes, especie cosmopolita distribuída por augas tropicais e subtropicais de todos os océanos.

O inicio da aleta dorsal vaise desprazando progresivamente cara a atrás conforme o peixe crece. Describiuse unha lonxitude máxima de 1,8 m.

Raramente se atopa nos mercados.

## Hábitat e modo de vida 
[miniatura|esquerda|200px|Exemplar de emperador capturado en [Croacia.]]
Pódese atopar en calquera lugar do océano, tanto na superficie como en augas profundas. Aparentemente solitario.

Aliméntase principalmente de pequenos peixes, ctenóforos e outros animais planctónicos xelatinosos.

## Reprodución 
Ten unha alta fecundidade, describiuse o caso dun adulto dos máis grandes que contiña 47 millóns de ovas, que por suposto abandonan e non mostran estratexias de coidado da prole. A desova comeza ao final da primavera e dura todo o verán.

## Notas 
## Véxase tamén
### Ligazóns externas 
**Luvarus* *imperialis.(Taxonomic Serial No.: 172485),*, na páxina do ITIS (Sistema Integrado de Información Taxonómica)
* "Luvarus imperialis". En *FishBase* (Rainer Froese e Daniel Pauly, eds.). Consultada en xuño de 2008. N.p.: FishBase, 2008.
* "Luvaridae". En *FishBase* (Rainer Froese e Daniel Pauly, eds.). Consultada en xuño de 2008. N.p.: FishBase, 2008.
Francisco Gutiérrez

**Francisco Gutiérrez Ríos**, nado en Santiago de Compostela en 1951, é un xornalista e escritor galego.

## Traxectoria
Fillo de militar, naceu en Santiago porque o seu pai estaba destinado alí, pero mantiña vínculos familiares coa cidade de Ourense e con Rioseco (Paderne). Trasladáronse aínda sendo neno á Coruña, e estudou nos Salesianos. Estudou na universidade en Madrid e alí comezou a traballar na radio, precisamente en Radio Madrid, onde coincidiu con Pepe Domingo Castaño e Rafael Revert.

Despois trasladouse á cidade da Coruña, onde traballou vinculado ao xornalismo e á publicidade durante catro décadas, en Radio Juventud,  Radio Coruña, *El Ideal Gallego*, *DxT Campeón* e *TodoDeporte*. Xubilouse traballando para a radio municipal de Culleredo radiofónico, cun trío afeccionado chamado Pim, Pam, Pom (e onde Gutiérrez era Pam).

## Obra
* *Con el viento del Norte* (1992; poesía)
* *Detrás de las palabras* (2018, memorias)
* *Culleredo, mi pasión* (2024; biografía de Julio Sacristán de Diego)

## Notas
## Véxase tamén
### Ligazóns externas
* Blog persoal do xornalista
Emilio Antón Miranda

**Emilio Antón Miranda**, nado en Ferrol o 16 de xuño de 1921 e finado en Madrid o 16 de abril de 2016, foi un militar, enxeñeiro e empresario galego.

## Traxectoria
Naceu nunha importante familia ferrolá: seu pai Matías Cristóbal Antón, consignatario de buques, ocupou cargos importantes na sociedade ferrolá e presidiu a Cámara de Comercio local durante case catro décadas, antes e despois da Guerra. Tamén seu avó, Emilio Antón Iboleón fora alcalde de Ferrol en tres ocasións nas primeiras décadas do século XX, e o seu outro avó, Augusto Miranda Godoy fora militar e ministro da Mariña en cinco ocasións entre 1913 e 1919.

Xusto ao remate da Guerra, en 1940, ingresou na Escola Naval Militar de San Fernando (San Fernando) e continou a carreira na Mariña a partir de 1943 na Escola Naval Militar de Marín. Nesa etapa de formación sufriu un accidente onde pereceron dous compañeiros del e el foi o único que se salvou. Vinculado á formación militar, ascendeu a alférez de navío en 1944 e posteriormemnte a tenente de navío. Cursou enxeñaría de armas navais na Armada en Madrid, e ao rematala ascendeu primeiro a comandante, en 1954, e anos máis tarde a tenente coronel, en 1963.

En 1952 entrou ao servizo persoal como asistente do tamén ferrolán Juan Antonio Suanzes, daquela xeneral inspector de enxeñeiros navais, e que acababa de ser destituído como ministro de Industria e Comercio, pero que continuara co posto de director xeral do INI. Do posto de asistente pasou, como enxeñeiro, a traballar na petroquímica daquela coñecida como Empresa Nacional Calvo Sotelo, que acabaría sendo Repsol, e onde dirixiu a instalación da planta de Puertollano. Xubilouse precisamente na planta petroquímica de Puertollano logo de desempeñar distintos postos directivos ao longo de dúas décadas.

## Vida persoal
Casou en 1947 con Carmen Suanzes (filla de Juan Antonio Suanzes) e tiveron dez fillos. Un dos seus irmáns foi o escritor José Luis Antón.

## Notas
José Luis Antón

**José Luis Antón Miranda**, nado en Ferrol en 1927 e finado na mesma cidade o 15 de xaneiro de 2019, foi un enxeñeiro e escritor galego.

## Traxectoria 
Naceu nunha importante familia ferrolá: seu pai Matías Cristóbal Antón, consignatario de buques, ocupou cargos importantes na sociedade ferrolá e presidiu a Cámara de Comercio local durante case catro décadas, antes e despois da Guerra. Tamén seu avó, Emilio Antón Iboleón fora alcalde de Ferrol en tres ocasións nas primeiras décadas do século XX, e o seu outro avó, Augusto Miranda Godoy fora militar e ministro da Mariña en cinco ocasións entre 1913 e 1919.

Foi oficial do Exército de Terra, e continuou, reincorporado á vida civil, o seu labor profesional como enxeñeiro. Viviu en Venezuela e nos Estados Unidos, onde traballou para a General Motors. Foi o autor dunha trintena de novelas.

## Obra 
* *Campanas de muerte*.
* *Las noches de Gerardo*.
* *La ruta de Manila*.

## Vida persoal 
Foi o irmán do tamén militar e enxeñeiro Emilio Antón Miranda. Casou con Pipa Fernández en 1956 na catedral de Santiago, e tivo seis fillos.

## Notas
Dendrobates leucomelas

***Dendrobates leucomelas*** é unha especie velenosa de ra pertence ó xénero *Dendrobates* da familia Dendrobatidae. Distribúese por Colombia (no departamento de Guainía), Venezuela, Güiana e o Brasil. Pertence ó grupo *tinctorius*, ó igual ca *D. auratus*, *D. truncatus* e *D. tinctorius*. Coma outras especies de *Dendrobates* do grupo *tinctorius*, distribúese polo escudo güianés, a diferenza do grupo *histrionicus*, de orixe centroamericana ou chocoana.

## Notas 
## Véxase tamén 
### Ligazóns externas 
*Dendrobates leucomelas en Amphibiaweb 
*Dendrobates leucomelas en CalPhotos
Lewis Hine

**Lewis Wickes Hine**, nado en Oshkosh (Wisconsin) o 26 de setembro de 1874 e finado en Hastings-on-Hudson (estado de Nova York) o 3 de novembro de 1940, foi un fotógrafo estadounidense.

## Traxectoria 
Comezou a carreira de Socioloxía na Universidade de Chicago en 1902, que continuaría máis tarde nas universidades de Columbia e Nova York. Nesta última cidade traballa como profesor na Ethical Culture School. Durante eses anos, Hine valora a cámara fotográfica como instrumento para a investigación, para comunicar os seus achados a investigadores e a para a ensinanza aos nenos do seu colexio.

Hine sostiña que a principal misión da fotografía é a arte, os factores estéticos da fotografía, e que os demais obxectivos eran secundarios. Ao momento de tomar fotografías, que realizaba con fins sociolóxicos, víase antes como unha figura artística que coma un científico.

Moi preocupado polas condicións de vida dos menos desfavorecidos, rexistrou a chegada de inmigrantes á illa Ellis, os seus asentamentos en insalubres vivendas, os seus traballos en fábricas e tendas e aos nenos xogando nos cubos de lixo. Hine comprendía a subxectividade das súas fotografías, mais tamén cría que tiñan un gran poder de crítica, chegando a describir as súas obras como «fotointerpretacións». Estas fotografías serían publicadas en 1908 no libro *Charities and the Commons*.

Grazas a esta imaxes participou máis tarde no Comité Nacional do Traballo Infantil, onde se crearon leis de protección laboral aos menores de idade.

Tamén resaltou calidades positivas como as asistencias da Cruz Vermella en Europa Central.

En 1932 publicou a súa colección *Men at Work*, un documento fotográfico sobre a construción do Empire State Building.

A súa obra foi doada ao Museo Internacional de Fotografía George Eastman House, en Rochester, no estado de Nova York.

## Galería de imaxes 

Ficheiro:Hine, Lewis, Adolescent Girl, a Spinner, in a Carolina Cotton Mill, 1908.jpg|«Adolescent Girl, a Spinner, in a Carolina Cotton Mill», 1908
Ficheiro:Child laborer.jpg|«Child Laborer, Newberry, S.C.», 1908
Ficheiro:Lewis Hine Power house mechanic working on steam pump.jpg|«Power house mechanic working on steam pump», 1920
Ficheiro:Raising the Mast Empire State Building by Lewis W Hine.jpeg|«Raising the Mast, Empire State Building», 1932

## Notas 
## Véxase tamén 
### Ligazóns externas 
* Información e traballos de Lewis Hine na páxina web do J. Paul Getty Museum. 
* Biografía de Lewis Hine  na páxina web da Universidade de Illinois
Trey Lyles

**Trey Anthony Lyles**, nado o 5 de novembro de 1995 en Saskatoon, Saskatchewan, é un xogador canadense-estadounidense de baloncesto profesional que xoga nos Sacramento Kings da National Basketball Association (NBA).

## Traxectoria profesional 
O 25 de xuño de 2015, Lyles foi seleccionado na 12ª posición do Draft da NBA de 2015 polos Utah Jazz. O 7 de xullo de 2015, asinou o seu contrato de rookie cos Jazz.

O 22 de xuño de 2017, Lyles foi traspasado xunto os dereitos de Tyler Lydon ós Denver Nuggets, a cambio dos dereitos do Draft de Donovan Mitchell.

O 12 de xullo de 2019, Lyles asinou cos San Antonio Spurs.

O 6 de agosto de 2021, Lyles asinou cos Detroit Pistons.

O 10 de febreiro de 2022, Lyles e Josh Jackson foron traspasados ós Sacramento Kings nun traspaso entre catro equipos que mandou a Marvin Bagley III ós Pistons.

## Estatísticas 
### Tempada regular 
## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Puolanka

**Puolanka** é un municipio de Finlandia situado na rexión de Kainuu. En 2018 a súa poboación era de 2&nbsp;648&nbsp;habitantes. A superficie do termo municipal é de 2&nbsp;598,68&nbsp;km2, dos cales 137,40&nbsp;km2 son auga. O concello ten unha  densidade de poboación de 1,08&nbsp;hab./km².

Limita cos concellos de Hyrynsalmi, Paltamo, Ristijärvi, Suomussalmi, Pudasjärvi, Utajärvi e Vaala, estes tres últimos na rexión veciña de Ostrobotnia do Norte.

O concello é unilingüe en finés.

## Notas 
## Véxase tamén 
### Ligazóns externas 
* Sitio web de Puolanka
Josh Jackson

'''Joshua O'Neal Jackson''', nado o 10 de febreiro de 1997 en San Diego, California, é un xogador estadounidense de baloncesto profesional.

## Traxectoria profesional 
O 22 de xuño de 2017, Jackson foi seleccionado na 4ª posición do Draft da NBA de 2017 polos Phoenix Suns. O 3 de xullo de 2017, asinou o seu contrato de rookie cos Suns.

O 7 de xullo de 2019, Jackson foi traspasado xunto a De'Anthony Melton e dúas futuras eleccións da segunda rolda do Draft ós Memphis Grizzlies, a cambio de Kyle Korver e Jevon Carter.

O 1 de decembro de 2020, Jackson asinou cos Detroit Pistons.

## Estatísticas 
### Tempada regular 
## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Markelle Fultz

'''Markelle N'Gai Fultz''', nado o 29 de maio de 1998 en Upper Marlboro, Maryland, é un xogador estadounidense de baloncesto profesional que xoga nos Orlando Magic da National Basketball Association (NBA).

## Traxectoria profesional 
O 22 de xuño de 2017, Fultz foi seleccionado na 1ª posición do Draft da NBA de 2017 polos Philadelphia 76ers. O 8 de xullo de 2017, asinou o seu contrato de rookie cos Sixers.

O 7 de febreiro de 2019, Fultz foi traspasado ós Orlando Magic a cambio de Jonathon Simmons e dúas eleccións do Draft.

## Estatísticas 
### Tempada regular 
## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Bamboo Airways

**Bamboo Airways** (en vietnamita: *Hãng Hàng không Tre Viêt*) é a aeroliña nacional de Vietnam. Fundada en 2017 co nome Cong ty hang khong Tre Viêt, a compañía estableceuse como unha empresa estatal en abril de 2018. Bamboo Airways ten a súa sede no distrito Quy Nhob de Binh Dinh, e ten centros de conexións no aeroporto Phu Cat e no aeroporto de Noi Bai. A aeroliña voa a 37 destinos en 4 países, sen contar os códigos compartidos.

## Frota 
En xaneiro de 2019 a frota de Bamboo Airways estaba formada polos seguintes avións:
*Airbus A320: 2
*Airbus A319: 1

## Notas 
## Véxase tamén 
### Ligazóns externas 
* Páxina web da aeroliña
Coti

**Roberto Fidel Ernesto Sorokin Espasa**, máis coñecido como ** Coti Sorokin** ou simplemente ** Coti**  (Rosario, provincia de Santa Fe, Arxentina, 14 de xuño de 1973), é un cantante e compositor arxentino, coñecido en América Latina e España por temas como «Antes que ver el sol», «Nada fue un error» ou «Otra vez». É tamén coautor doutras cancións interpretadas por outros cantantes como «Color esperanza», interpretada por Diego Torres, ou «Andar conmigo» de Julieta Venegas.

## Discografía 
* Coti (abril de 2002).
* Canciones para llevar (2004)
* Esta mañana y otros cuentos (maio 2005)
* Esta mañana y otros cuentos (DVD) (novembro de 2005)
* Gatos y Palomas (2007)
* Malditas canciones (2009)
* Lo dije por boca de otro (2012)
* Lo dije por boca de otro (2013)
* Qué esperas (2015)
* Tanta Magia (En Vivo) (2016)

## Notas
Beto Luaces

**Beto Luaces**, nado en Montevideo en 1969, é un escritor galego que en 2017 iniciou a serie de novela negra titulada VICVS cuxa trama discorre entre a cidade de Vigo e a serra do Suído.
## Traxectoria 
Fillo de galegos emigrados ao Uruguai, en 1978 regresou a Galicia e instalouse inicialmente nunha aldea da serra do Suído, profesionalmente é funcionario xudicial. Na actualidade traballa e vive en Vigo.

## Obra
* *Vicvs. Un lugar do común* (Bolanda, 2017)
**Vicvs. Un lugar aquelado* (Bolanda, 2019)
**Vicvs. Un lugar afastado* (Bolanda, 2020)
**Os tesouros do Parlamento* (Parlamento de Galicia, 2020)
**Un camiño cara á Catedral de Santiago* (Fundación da Catedral de Santiago, 2022)
**Vicvs. Un lugar elevado* (Bolanda, 2024)

## Notas
Gustavo Ameijeiras

**Gustavo Ameijeiras Delgado**, nado en Pueblo Viejo, Jesús Menéndez, Las Tunas, Cuba, o 8 de outubro de 1920 e finado en maio de 1958, foi un combatente revolucionario cubano, de orixe galega.

Era un dos irmáns Ameijeiras e foi asasinado polas forzas de Batista cando ía a Sierra Maestra para unirse á guerrilla de Fidel Castro.

## Traxectoria 
### Inicios 
Seu pai foi o emigrante galego Manuel Ameijeiras Fontenla, natural de Campo Lameiro, quen despois de emigrar á Arxentina e volver a Galicia, partiu cara a Cuba. Alí coñeceu á súa futura esposa, María de las Angustias Delgado Romo, de Corral Falso, Matanzas, coa que tivo dez fillos. O pai volveu ao seu país onde desapareceu na guerra civil, polo que a nai tivo que ocuparse soa dos fillos coa axuda de Gustavo, que era o maior dos varóns.

Comezou a traballar vendendo xornais e limpando zapatos. Máis tarde adicouse a transportar pasaxeiros dende a estación de ferrocarril de Puerto Padre. Trasladado coa súa familia á Habana, traballou un tempo como aprendiz de mecánico e finalmente como chofer de aluger.

### Implicación na política 
Dende 1948 militou no Partido Ortodoxo, ao que atraeu tamén aos seus irmáns. Uniuse á loita contra a ditadura de Fulgencio Batista, dende o mesmo día do seu golpe de Estado o 10 de marzo de 1952. Ese mesmo día foi con varios dos seus irmáns á Universidade da Habana para reclamar armas coas que loitar contra o golpe.

En 1953, o seu irmán Mel foi asasinado no asalto ao cuartel Moncada, e Gustavo foi a Oriente buscando saber o que ocorrera, pero foi detido e enviado á prisión de Boniato. Alí vinculárono cos xoves da Xeración do Centenario, foi xulgado e finalmente absolto por falta de probas.

Dende ese momento converteuse nun dos maiores divulgadores daqueles feitos, traballou pola amnistía dos moncadistas, recolleu miles de firmas e colaborou con Haydée Santamaría imprimindo e repartindo copias de *A historia absolverame*, o discurso de defensa de Fidel Castro no xuízo. Co seu irmán Ángel, recorreu o país nun coche, verificando a distribución do folleto por toda a illa. En 1955, levou en coche a Fidel ao aeroporto de Rancho Boyeros, cando este marchaba ao seu exilio en México.

Púxoselle o seu apelido e o dos seus irmáns ao principal hospital de Cuba, o Hospital Hermanos Ameijeiras.

## Notas 
## Véxase tamén 
### Bibliografía 
*
De'Aaron Fox

'''De'Aaron Fox''', nado o 20 de decembro de 1997 en Nova Orleáns, Luisiana, é un xogador estadounidense de baloncesto profesional que xoga nos Sacramento Kings da National Basketball Association (NBA).

## Traxectoria profesional 
O 22 de xuño de 2017, Fox foi seleccionado na 5ª posición do Draft da NBA de 2017 polos Sacramento Kings. O 8 de xullo de 2017, asinou o seu contrato de rookie cos Kings. Fixo o seu debut na NBA o 18 de outubro de 2017 contra os Houston Rockets, facendo 14 puntos, 4 rebotes e 5 asistencias na derrota dos Kings por 105-100.

## Estatísticas 
### Tempada regular 
## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Xulio Carballo

**Xulio Carballo Dopico**, nado na Coruña en 1978, é profesor de ensino medio e escritor galego.
## Traxectoria
Licenciouse en Filoloxía Galega na Universidade da Coruña e en Teoría da Literatura pola Universidade de Salamanca. En 2015 doutorouse na universidade coruñesa cunha tese sobre banda deseñada galega, que é o principal obxecto da súa investigación. Foi lector de lingua galega na Universidade de Salamanca e na actualidade é profesor de ensino medio en Galicia.

## Obra
* *Os pioneiros da banda deseñada galega* 1971-1979 (Xerais, 2019)

## Notas
Triqueta Verde

**Triqueta Verde** é unha editorial galega fundada en Vigo que dende 2009 publica libros en galego, castelán e inglés, principalmente de literatura infantil e xuvenil.
No seu catálogo figuran autores tanto galegos como de fóra. Entre eles, Paula Carballeira, Xoana Almar, Dorothy Canfield Fisher, Miguel Peralta Maraver ou Xoana Álvarez Martín.

## Notas
Diego Pazos

**Diego Pazos García**, nado en Sarria o 2 de agosto de 1857 e finado no mesmo concello o 15 de xullo de 1920, foi un xurista, historiador e rexistrador da propiedade galego.

## Traxectoria 
Estudou dereito na Universidade de Santiago de Compostela e doutorouse na Universidade de Madrid. Ingresou no corpo de Rexistradores de Facenda, do que se converteu en presidente. Escribiu obras sobre temas económicos e sociais relacionados coa súa profesión. Publicou numerosos artigos sen sinatura na revista madrileña *La Administración*. É autor dunha historia de Sarria que abarca dende a prehistoria ata o século XVIII.

## Obras 
* *Ensayo sobre la estadística de Registros de la propiedad en España y en el extranjero, teórica y prácticamente considerada,* Madrid, Imprenta de José Gil y Navarro, 1889
* *Sobre el Registro de la propiedad en la teoría y en la aplicación, particularmente en España,* Madrid, E. Jaramillo y Cía., 1890
* *La división de las fincas rústicas en España,* Madrid, 1893
* *Reseña de la organización y trabajos de la estadística oficial en España,* Madrid, 1897
* *Reformas que convendría introducir en los Presupuestos del estado y en su discusión y aprobación por las Cortes*, Madrid, Jaime Ratés, 1905
* *La redención de foros. Situación presente,* Madrid, Imprenta Alemana, 1908
* *La cuestión agraria en Irlanda y referencias á la de España,* Madrid, Jaime Ratés Martín, 1908
* *Disposiciones que podrán impedir en España la división de las fincas rústicas, cuando esta división perjudica el cultivo*, Madrid, Imprenta del Asilo de Huérfanos, 1909
* *Asociación de Registradores de la Propiedad en España. Memoria que publica su Junta Central, redactada y ordenada por el Presidente de la misma*, Madrid, R. Velasco, 1913
* *Apuntes acerca de la Historia de la villa y comarca de Sarria*, Madrid, Jaime Ratés, 1916
* *Historia de la villa y comarca de Sarria,* s. l., 1916 (ed. facs., Lugo, Alvarellos, 1980)
* *Política social agraria en España. Problemas, situación y reformas,* Madrid, Jaime Ratés, 1920.

## Recoñecementos 
* Premio da Exposición Internacional de Demografía e Hixiene de Madrid en 1889.
* Recompensas da Real Academia de Ciencias Morais e Políticas en 1893 e 1905.
* Unha rúa de Sarria leva o seu nome
## Notas 
## Véxase tamén 
### Ligazóns externas 
* Diego Pazos García, biografía na Real Academia de la Historia.
José Antonio Porta

**José Antonio Porta Carracedo**, nado en Ferrol en 1950 e finado en Perbes, Miño, o 6 de xaneiro de 2019, foi un militar galego que chegou ao grao de xeneral de división. 

## Traxectoria
Estou o bacharelato no instituto Concepción Arenal de Ferrol e ao rematar, en 1969, ingresou co número un da súa promoción na Academia Xeral do Aire en San Javier (Murcia). 

Na súa traxectoria profesional foi ascendendo ata o grao de xeneral de división, e ocupou postos como o de xefe da Base aérea de Villanubla (en Villanubla, Provincia de Valladolid) e o de xefe de persoal do Exército do Aire. Pasou á reserva no ano 2012.

## Recoñecementos e honras 
* Gran Cruz da Real e Militar Orde de San Hermenexildo (2004).

## Notas
Hipodamo

**Hipodamo**, **Hipodamas** ou **Hipodamante** era o nome de varios personaxes mitolóxicos e reais gregos na Antigüidade:

## Mitoloxía
* Hipodamo, un fillo do deus-río Aqueloo e de Perimede, irmán por tanto de Orestes. Foi o pai de Éurite, a esposa de Portaón, rei de Calidón.
* Hipodamo, o pai de Perimela, a amante de Aqueloo. Cando se decatou desta relación guindou á súa filla ao mar desde un cantil, pero o deus fluvial salvouna, converténdoa Poseidón nunha illa para que o río puidese abrazala eternamente.
* Hipodamo, un troiano morto por Odiseo no asedio á cidade.
* Hipodamo, un fillo de Príamo, rei de Troia, morto por Aquiles.

## Reais
* Hipodamo de Mileto, un arquitecto grego.

## Véxase tamén 
### Bibliografía 
* Apolodoro, *Biblioteca mitolóxica*, III.
* Homero, *A Iliada*, XI e XX.
Irmáns Ameijeiras

Os **irmáns Ameijeiras** son un grupo de dez irmáns cubanos nados en Pueblo Viejo (Jesús Menéndez, provincia de Las Tunas), coñecidos no seu país porque varios deles foron destacados revolucionarios.

## Orixe familiar 
Manuel Ameijeiras Fontenla, nado en Campo Lameiro a finais do século XIX, emigrou cara a América. O seu destino foi Arxentina, onde botou un tempo até que a crise que sufría aquel país o animou a volver a Galicia. De aí embarcou a Cuba, e ao pouco de chegar á Habana coñeceu a María de las Angustias Delgado Romo, unha cubana de Corral Falso (hoxe chamado Pedro Betancourt), da provincia de Matanzas. Casaron e foron vivir á central azucreira Chaparra, na provincia de Las Tunas. Instaláronse no número 19 do barrio de Pueblo Viejo. Alí tiveron dez fillos:

* María Luisa Ameijeiras Delgado (Mara).
* Manuel Melquíades Ameijeiras Delgado (Chonchón). Falecido na infancia.
* Gustavo Ameijeiras Delgado. Activista revolucionario. Asasinado polas forzas de Batista en 1958.
* Salvador Ameijeiras Delgado (Nene).
* Enma Ameijeiras Delgado.
* Ángel Ameijeiras Delgado (Machaco). Xefe de Acción e Sabotaxe do Movemento 26 de Xullo na Habana e Comandante póstumo do Exército Rebelde. Asasinado polas forzas de Batista en 1958.
* José Ameijeiras Delgado (Pepincito).
* Evangelista Ameijeiras Delgado.
* Efigenio Ameijeiras Delgado. Comandante guerrilleiro do Exército Rebelde e escritor.
* Juan Manuel Ameijeiras Delgado (Mel). Revolucionario asasinado en 1953 durante o asalto ao cuartel Moncada.

## Legado 
* Púxoselle o nome de Juan Manuel Ameijeiras á Columna 6 do Exército Rebelde. En Bayate, na provincia de Guantánamo está hoxe o Museo Memorial Columna 6 Juan Manuel Almejeiras, adicado a dita columna. 
* A casa onde naceron os 10 irmáns foi restaurada e convertida no Museo Casa Natal "Hermanos Ameijeiras" inaugurado en 1996.
* Unha localidade do municipio de Placetas chámase Hermanos Ameijeiras. Tamén un dos hospitais máis importantes do país, o Hospital Hermanos Ameijeiras da Habana, así como o Aeroporto Nacional Hermanos Ameijeiras, en Las Tunas.

## Véxase tamén 
### Ligazóns externas 
* Os irmáns Ameijeiras  por Lois Pérez Leira .

## Notas
Premios de Publicidade en Galego

Os **Premios de Publicidade en galego** premian a publicidade feita en lingua galega.

## Traxectoria 
Púxoos en marcha o Consello Asesor da Radio Televisión Española en Galicia en 1993 e posteriormente pasaron a ser convocados conxuntamente pola Xunta de Galicia, o Parlamento de Galicia e o Foro Peinador. En 2018 chegaron á súa XXV edición. En 2019 estabeleceron 5 categorías segundo o medio de difusión (radio, televisión, Internet, prensa escrita e un extraordinario para proxectos elaborados polo alumnado de centros educativos) e dúas modalidades na que recoñecen tanto a empresa anunciante como a axencia de publicidade.

Os premios consistirán na entrega dunha certificación e mais dunha obra artística.
## Premios 
## Notas
Fernando Chenard Piña

**Fernando Chenard Piña**, nado na Habana o 4 de febreiro de 1919 e finado en Santiago de Cuba o 26 de xullo de 1953, foi un fotógrafo e revolucionario cubano de orixe galega.

En 1953 participou no asalto ao cuartel Moncada. Cando este fracasou, Fidel Castro mandoulle levar a orde de retirada a Abel Santamaría, pero no camiño foi detido, torturado e asasinado.

## Traxectoria 
Naceu na Habana, fillo dunha emigrante galega, de Tui. Marchou pronto da casa e comezou a traballar como fotógrafo. Pronto organizou un sindicato de comercio de víveres e comezou a militar no partido Unión Revolucionaria Comunista, máis tarde chamado Partido Socialista Popular. Exerceu o periodismo como director, administrador, reporteiro e redactor de *El Dependiente*, órgano do sindicato, do que foi secretario xeral até 1944, cando abandona o sindicato máis o partido.

En 1948 uniuse ao Partido Ortodoxo e, tras o suicidio de Eduardo Chibás uniuse a Fidel Castro nas súas denuncias de corrupción do goberno de Prío Socarrás. O 10 de marzo de 1952, Fulgencio Batista deu un golpe de Estado e ese mesmo día Chenard Piña foi detido xunto a outros "ortodoxos" na casa de Roberto Agramonte e conducido ao Buró de Investigacións.

Como fotógrafo adicouse a documentar a represión do goberno ditatorial de Batista, destacando os seus traballos para a revista *Bohemia* até que vendeu o seu equipo fotográfico para conseguir fondos para o Movemento do 26 de xullo.

## Notas
Jesús Fernández Rodríguez da Bouza

**Jesús Fernández Rodríguez da Bouza**, finado en Chantada o 15 de xullo de 2000, foi un médico e político galego.

## Traxectoria
Fillo de Jesús Fernández Taboada. Foi médico do Sanatorio Santa Teresa de Vigo. Foi nomeado alcalde de Chantada en 1977. Finou en Chantada aos 85 anos.

## Vida persoal 
Casou con Angélica Jiménez Gigirey en 1942, e foi pai de  Jesús, Mª Angélica, Mª Isabel, Jorge, Mª Cristina, Mª Eugenia, Mª José, Ana e Begoña Fernández Jiménez.

## Notas 
## Véxase tamén
### Ligazóns externas
* Corporación municipal de Chantada
Luis Laiseka

**Luis Fernando  Laiseka  Urrutia** (Sodupe, Gueñes, 1948), coñecido como **Luis  Laiseka**, é un coñecido político vasco de ideoloxía independentista vasca, concelleiro do Concello de Güeñes e ex secretario xeral de HB e EH, entre outros cargos.

## Traxectoria 
Luis Laiseka naceu en Sodupe en 1948. Cando era novo, en 1968, foi detido pola Garda Civil e foi torturado. Polas circunstacias sociais, decidiu involucrarse na política.

Desde mozo afiliouse a Acción Nacionalista Vasca (EAE-ANV). Foi cabeza de lista e candidato a alcalde en Güeñes nas eleccións do 28 de maio de 1995 polo partido político Herri Batasuna. O partido obtivo 2 concelleiros e el exerceu de concelleiro, de líder da oposición e de Portavoz do grupo municipal Herri Batasuna no Concello de Güeñes e tamén foi o secretario xeral de Herri Batasuna en Güeñes.

Nas seguintes eleccións, nas eleccións municipais do 13 de xuño de 1999, despois de que HB fose ilegalizada, Laiseka foi cabeza de lista e candidato a alcalde en Güeñes polo partido político Euskal Herritarrok, o cal volveu obter 2 concelleiros e Luís Laiseka volveu ser concelleiro, líder da oposición e Portavoz do grupo municipal EH no Concello de  Güeñes e tamén foi o secretario xeral de EH en Güeñes. Laiseka tamén foi candidato a juntero ás Xuntas Xerais de Biscaia.

En 2003, como o partido político Euskal Herritarrok foi disolto e o Tribunal Supremo ilegalizó os partidos políticos Herri Batasuna e Batasuna, Laiseka e outros veciños de Güeñes promoveron candidaturas populares municipais. No caso de Güeñes presentáronse baixo a candidatura *Güeñesko Abertzale Sozialistak* (en galego, Socialistas Nacionalistas de  Güeñes), GUAS, ás eleccións municipais de España de 2003, onde se presentaron diferentes persoas independentes, entre elas, a súa filla Ziortza Laiseka Alcoceba.

Laiseka tamén fundou xunto con outros a coñecida asociación cultural e recreativa de Güeñes *Herriko Geltokia* (en galego, a estación do pobo), a cal preside, fundando a Herriko Taberna. En 2015 o Tribunal Supremo incluíuna nas listas de Herriko Tabernas que se deben clausurar.

Está casado con Paquita Alcoceba, política e activista vasca, representante de *Gure Esku Dago* e unha dos fundadores de *Gure Esku Dago* Güeñes, e o seu cuñado é Arturo  Alcoceba, coñecido xornalista e activista do País Vasco.

## Notas
Xefes de Estado e goberno actuais

Esta é unha lista dos **xefes de Estado e xefes de goberno** que están en posesión dos seus cargos en xaneiro de 2026,  ordenados polo seu país alfabeticamente.

## Estados recoñecidos polas Nacións Unidas 
## Estados asociados 
## Estados recoñecidos por polo menos un Estado membro das Nacións Unidas 
## Estados non recoñecidos por ningún membro das Nacións Unidas 
## Outros gobernos recoñecidos por polo menos un Estado membro das Nacións Unidas 
## Notas 
## Véxase tamén 
### Ligazóns externas 
* Rulers.org, lista histórica de gobernantes por país .
Celestino Noguerol Fernández

**Celestino Noguerol Fernández**, foi un avogado e político galego.

## Traxectoria
Foi nomeado secretario do concello de Chantada en 1907. Foi nomeado alcalde de Chantada na ditadura de Primo de Rivera e tomou posesión o 3 de outubro de 1923. Cesou no cargo en febreiro de 1924. Foi nomeado xuíz municipal de Chantada en 1928. Na II República foi elixido alcalde o 10 de marzo de 1934, cesando no cargo o 21 de outubro dese ano.

## Vida persoal 
Foi pai de Celestino e Jesús Noguerol Sierra.
## Notas 
## Véxase tamén
### Ligazóns externas
* Corporación municipal de Chantada
Se isto é un home

***Se isto é un home***, no orixinal *Se questo è un uomo*, é un libro de Primo Levi publicado en 1947.

## Historia 
Primo Levi escribiuna en 1946. A obra foi rexeitado por Einaudi, a aclamada e comunista casa editorial de Turín. Unha pequena editora, De Silva, lanzou o libro en novembro de 1947, nunha edición de 2000 exemplares. A pesar dunha crítica positiva escrita por Italo Calvino no periódico ''L'Unità'', só se venderon 1500 copias. Levi tivo que agardar ata 1958 para que Einaudi reeditase o libro, nunha edición revisada e ampliada.
## Argumento 
Primo Levi relata a súa vida e a dos seus compañeiros no campo de concentración de Auschwitz-Birkenau entre 1944 e 1945. Sometidos a fame, sede, frío, violencia, medo e falta de solidariedade, os prisioneiros habitaron un non-lugar onde as condicións para a vida humana quedaron suspendidas e no que sobrevivir resultaba practicamente imposible.

## Tradución
En 2019 foi publicada en galego por Edicións Xerais en tradución de Xoán Manuel Garrido Vilariño.
## Véxase tamén 
### Ligazóns externas 
* Ficha do libro en Xerais.
A ponte sobre o Drina

***A ponte sobre o Drina***, orixinalmente ***Na Drini ćuprija***, é unha novela do escritor serbio Ivo Andrić, quen a escribiu en Belgrado durante a Segunda guerra mundial, e publicouna en 1945. A obra fíxoo merecedor do Premio Nobel de Literatura en 1961. A trama desenvólvese na cidade de Višegrad e a súa ponte de Mehmed Paša Sokolović, sobre o río Drina. A historia abarca cerca de catro séculos, incluíndo períodos de dominación otomá e austrohúngara, e describe as relacións e existencias dos seus habitantes, en particular os musulmáns e ortodoxos de Bosnia e Hercegovina.

Traduciuna ao galego Jairo Dorado Cadilla e publicouna Rinoceronte Editora no ano 2006 (ISBN 84-934801-9-3), con epílogo de César Antonio Molina.

## Véxase tamén 
### Bibliografía 
* 
* 

### Outros artigos 
* Literatura de Serbia
### Ligazóns externas 
* *Lecturalia.com* Sinopse do libro .
* *Ivoandric.org* Información sobre a novela .
Ristijärvi

**Ristijärvi** é un municipio de Finlandia situado na rexión de Kainuu. En 2018 a súa poboación era de 1&nbsp;302&nbsp;habitantes. A superficie do termo municipal é de 897,93&nbsp;km2, dos cales 62,30&nbsp;km2 son auga. O concello ten unha  densidade de poboación de 1,56&nbsp;hab./km².

Limita cos concellos de Puolanka, Hyrynsalmi, Kuhmo, Sotkamo e Paltamo, todos eles pertencentes á súa mesma rexión.

O concello é unilingüe en finés.

## Notas 
## Véxase tamén 
### Ligazóns externas 
* Sitio web de Ristijärvi
Voo 961 de Air Transat

O **voo 961 de Air Transat** era un servizo internacional entre Varadero, Cuba a Quebec, Canadá. O día 6 de marzo de 2005 o Airbus A310-308 que operaba a ruta experimentou un fallo estrutural no que o temón se desmontou en voo. A tripulación foi capaz de recuperar o control do avión e regresou con seguridade a Varadero. En xaneiro de 2019 o aparello aínda estaba en servizo con Air Transat.

A investigación determinou que o procedemento de inspección do fabricante para o temón non era o axeitado. Os procedententos de inspección para estruturas de materiais compostos en avións de pasaxeiros cambiaron debido a este accidente.

## Notas
Paul Zipser

**Paul Victor Louis Zipser**, nado o 18 de febreiro de 1994 en Heidelberg, é un xogador alemán de baloncesto profesional que xoga no MLP Academics Heidelberg da Basketball Bundesliga.

## Traxectoria profesional 
O 23 de xuño de 2016, Zipser foi seleccionado na 48ª posición do Draft da NBA de 2016 polos Chicago Bulls. O 15 de xullo de 2016, Zipser asinou cos Bulls. Durante a súa tempada coma rookie, foi asignado en varias ocasións ós Windy City Bulls, o afiliado dos Chicago Bulls na NBA D-League. O 14 de xullo de 2018, foi cortado polos Bulls.

O 17 de xaneiro de 2019, Zipser asinou ata final da tempada co San Pablo Burgos da Liga ACB.

## Estatísticas NBA 
### Tempada regular 
## Notas 
## Véxase tamén 
### Ligazóns externas 
* Perfil en ACB.com 
* Perfil en NBA.com 
* Estatísticas en Basketball-Reference.com
Voo 23 de Airwork

O **voo 23 de Airwork** era un servizo de carga postal en Nova Zelandia entre o aeroporto de Auckland e o aeroporto de Woodbourne. O día 3 de maio de 2005 o Fairchild SA227-AC Metro III que operaba a ruta desintegrouse en voo.

## Accidente 
O avión tiña programado a súa engalaxe para as 9:00 pm hora local, pero atrasouse mentres se cargaba. Durante o atraso os pilotos pediron 570 litros máis de combustible e dixéronlle á persoa encargada do abastecemento que o puxese todo no tanque da á esquerda, en vez de dividilo entre os dous tanques, segundo os procedementos da compañía. O voo engalou finalmente ás 9:36 pm.

Xusto despois da engalaxe activouse o piloto automático que controlou o avión durante a súa trepada ao nivel de voo 220. O aparello continuou a plena potencia en vez de voar a velocidade de cruceiro durante os seguintes 15 minutos, co obxectivo de recuperar o tempo perdido. Ao baixar a potencia a velocidade de cruceiro o capitán notou desequilibrio entre os tanques de combustible e iniciou os procedementos de transvasamento de combustible. Pouco despois, ás 10:13 o avión entrou nun descenso en espiral e rompeuse no aire, matando os dous pilotos.

## Notas
Voo 217 de Azerbaijan Airlines

O **voo 217 de Azerbaijan Airlines** era un servizo regular de pasaxeiros entre Baku e Aktau, en Kazakhstán. O 23 de decembro de 2005 o Antonov An-140-100 que operaba a ruta esnafrouse no mar Caspio ao redor das 22:40.

## Accidente 
Uns cinco minutos despois de que o avión engalase do aeroporto de Baku a tripulación informou dun fallo dos sistemas. Voar sobre o mar Caspio de noite sen instrumentos fixo que a tripulación tivese dificultade para xulgar os seus parámetros de voo. Mentres intentaba regresar a Baku o aparello esnafrouse pouco despois na ribeira do Caspio, matando todos os pasaxeiros e tripulantes.

## Notas